
తెలంగాణ వచ్చి రెండున్నరేండ్లైనా తెలంగాణ ఆర్టీసీ కొన్ని అంశాల్లో 60 ఏండ్లు వెనక్కి పోయినట్లు అనిపిస్తున్నది. కొన్ని బస్సులకు బోర్డులుండవు, కొన్ని బోర్డులున్న బస్సులకు లైట్లుండవు. బస్సుల్లో, బస్టాపుల వద్ద నరకప్రాయమైన పరిస్థితుల గురించి ఎవరూ కంప్లయింట్ చేసినట్లు లేదు. ఒకప్పుడు లక్డీకపూల్లో పోలీసు హెడ్ఆఫీసు ముందు మూడునాలుగు రూట్లకు కలిపి ఒక ఫీటు ఎత్తులో ఫుట్పాత్ ఉండేది. అట్లాంటివి సుమారు ఆరు అరుగులు షెల్టర్లతో కూడా కలిగి ఉండేవి. ఆ రూట్కు పొయ్యే బస్సులను వెతుక్కోవడం, ఎక్కడం ప్రయాణీకులకు ఇబ్బంది ఉండేది కాదు. ఇప్పుడు మెట్రోరైలు పేరు చెప్పి అసలు బస్ షెల్టర్లే లేకుండాచేశారు. ఇక రాత్రిళ్ళు కరెంటు వెలుగులే లేవు. రాత్రయ్యిందంటే అన్ని రూట్ల ప్రయాణికులు తమ రూట్ బస్సు కోసం అటూ ఇటూ పరుగెట్టాల్సి వస్తున్నది. ఇకనైనా ఆర్టీసీ తీరు మారాలి.- చందా రాములు, హైదరాబాద్

telamgaana vachi rendunnarendlaina telamgaana articy konni amsaallo 60 endlu venakki poinatlu anipistunnadi. konni bassulaku bordulundavu, konni bordulunna bassulaku laitlundavu. bassullo, bastapula vadda narakapraayamaina paristhitula gurinchi evaruu compliunt chesinatlu ledu. okappudu lakdikapoollo polisu headfice mundu moodunaalugu rootlaku kalipi oka feetu ettulo futpat undedi. atlantivi sumaru aaru arugulu shelterlatho kuudaa kaligi undevi. aa rootku poyye bassulanu vetukkovadam, ekkadam prayaaneekulaku ibbandi undedi kaadu. ippudu metrorailu paeru cheppi asalu bus shelterley lekundachesaru. ika raatrillu karentu velugule levu. raatrayyindante anni rootla prayaanikulu tama root bassu kosam atuu itoo parugettalsi vastunnadi. ikanaina articy teeru marali.- chanda ramulu, hyderabad